OPREA+PETRICA+-+portofoliu

=Oprea Petrica - portofoliu=

= **** Sănătatea alimentaţiei **** =

 Educaţia pentru sănătate la nivelul şcolii reprezintă una din principalele căi de promovare a cunoştinţelor corecte privind diferite aspecte ale sănătăţii şi, totodată, de formare de atitudini şi deprinderi indispensabile unui comportament sănătos. Copiii su﻿nt privaţi de prea multe ori de o alimentaţie sănătoasă şi corespunzătoare vârstei, dar din păcate de foarte multe ori sunt privaţi chiar şi de controalele şi îngrijirile medicale şi stomatologice necesare unei dezvoltări mintale şi corporale armonioase. Formarea unui stil de viaţă sănătos este o condiţie esenţială pentru dezvoltarea armonioasă a copilului.  ﻿Prin proiectul „Sănătatea alimentaţiei” elevii vor avea posibilitatea să afle despre toate aceste lucruri şi să valorifice aceste informaţii. Produsul va fi realizat utilizând tehnologia. Pe lângă toate acestea, ei se vor întâlni pe parcurs cu diferite forme şi metode de evaluare şi, mai ales, de autoevaluare.

Î﻿ntrebarea esentiala
„ Trăim pentru a mânca sau mâncăm pentru a trăi? ”

Întrebările unităţii de învăţare
Cum pot alimentele să influenţeze starea mea de sănătate? De ce este importantă pentru organism o alimentaţie raţională şi echilibrată? Ce alimente au impact pozitiv asupra organismului nostru?

 Întrebări de conţinut
Ce conţin alimentele? Ce rol au componentele alimentelor în organismul uman? Când şi cum ne alimentăm sănătos? Ce criterii stau la baza întocmirii unui meniu pentru o alimentaţie sănătoasă? De ce unele alimente sunt dăunătoare sănătăţii? Ce boli se pot declanşa în urma unei alimentaţii dezechilibrate?